เรื่องร้องเรียน: บริเวณเทเวศน์ ริมถนนข้างคลองผดุงฯ หน้า ธ.กสิกรไทย มีพนักงานเก็บค่าจอดรถ เป็นเจ้าหน้าที่ของ กทม. ไหมครับ  คนเก็บค่าที่จอดแจ้งว่าเป็นของ กทม.
การดำเนินการของเจ้าหน้าที่: 1. ถนนกรุงเกษม เป็นถนนจัดเก็บค่าธรรมเนียมการจอดรถตามบัญชีกำหนดที่จอดรถแนบท้ายข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564 ซึ่งอยู่ในความรับผิดชอบของงานบริการที่จอดยานยนต์ กองรายได้ โดยมีผู้รับผิดชอบในการจัดเก็บแต่งกายชุดกากีแขวนป้ายแสดงตัว ซึ่งอัตราค่าธรรมเนียมจอดรถ คือ รถยนต์ขนาด 4 ล้อ ชั่วโมงแรก 20 บาท ชั่วโมงต่อไป 30 บาท เศษของชั่วโมงคิดเป็นหนึ่งชั่วโมง ปฏิบัติงานในช่วงเวลาอนุญาตจอด ตั้งแต่เวลา 9.00 น. – 16.00 น. ตั๋วอนุญาตจอดรถมีตรากรุงเทพมหานคร เปลี่ยนสีตามวันปฏิบัติงาน 2. ทุกถนนที่เป็นถนนจัดเก็บค่าธรรมเนียมการจอดรถตามบัญชีกำหนดที่จอดรถแนบท้ายข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564 นั้น มีการติดตั้งป้ายอัตราค่าธรรมเนียมตามอัตราค่าธรรมเนียมจอดรถแนบท้ายข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564 ตามหัวถนนหรือท้ายถนนหรือบริเวณอื่นใดที่สังเกตได้ชัดเจนของถนนดังกล่าว ลิงค์ข้อกฎหมาย ข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564  https://ratchakitcha.soc.go.th/documents/17187416.pdf (กองรายได้ สำนักการคลัง)
ความเห็นของผู้แจ้ง: - ควรมีป้ายแจ้งกำหนดไว้ให้ชัดเจน (ช่วงนี้เห็นกำลังปรับปรุงพื้นที่ใกล้ๆ อาจไม่มีแต่ขอแนะนำให้มีป้ายแจ้งไว้ให้เห็นชัดเจน)  - ควรอบรมให้พนักงานมีการแนะนำตัวให้ชัดเจน หรืออย่างน้อยมีป้ายคล้องคอขนาดใหญ่ หรือเสื้อคลุม jacket ให้เห็นว่าเป็นพนักงานจัดเก็บของ กทม. ให้ชัดเจน คนมาจอดจะได้เข้าใจทันทีว่าเป็นพนักงาน กทม.  - ฝากดูแลพนักงานจัดเก็บด้วยทั้งร้อน ทั้งฝน
พื้นที่: แขวงบางขุนพรหม เขตพระนคร กรุงเทพมหานคร